open-index/open-wikipedia-markdown huggingface dataset:
Κύρος Α΄ της Περσίας

Ο **Κύρος Α’ της Περσίας**, ή **Κύρος Α’ του Ανσνάν**, ήταν βασιλιάς της Περσίας από το 600 π.Χ. ως το 580 π.Χ. ή σύμφωνα με άλλες πηγές από το 652 ως το 600 π.Χ. Ήταν παππούς του Κύρου Β’ του Μέγα. Ο Κύρος Α’ ήταν, σύμφωνα με τις επιγραφές, γιος του Τεΐσπη βασιλιά του Ανσνάν, εγγονός  του Αχαιμένη (ιδρυτή της δυναστείας των Αχαιμενιδών της Περσίας) και αδελφός του Αριαράμνη προπάππου του Δαρείου Α΄ του Μέγα. Μετά τον θάνατο του Τεΐσπη, οι γιοι του μοίρασαν το βασίλειό του: ο Κύρος Α’ σύμφωνα με την παράδοση έγινε βασιλιάς του Ανσνάν και ο Αριαράμνης έγινε βασιλιάς των Παρσί, αλλά η χρονολογία του συγκεκριμένου γεγονότος δεν έχει καταγραφεί. 

## Ο Κύρος Α' στις Ασσυριακές πηγές

Στις Ασσυριακές επιγραφές αναφέρεται ως **"Κουράς"** για πρώτη φορά το 652 π.Χ. την χρονιά που ο κυβερνήτης της Βαβυλώνας Σαμάς  σουμ ουκίν εξεγέρθηκε εναντίον του αδελφού του Σαρδανάπαλου βασιλιά της Ασσυρίας. Ο Κουράς αναφέρεται σαν σύμμαχος του Σαμάς σουμ ουκίν αλλά ο εμφύλιος πόλεμος μεταξύ των δύο αδελφών έληξε το 648 π.Χ.  με την οριστική νίκη του Σαρδανάπαλου και τον θάνατο του Σαμάς σουμ ουκίν. Ο Κύρος Α’ αναφέρεται ξανά το 639 π.Χ.  τη χρονιά αυτή ο Σαρδανάπαλος υπέταξε το Ελάμ και τους συμμάχους του ανάμεσα τους ήταν και ο Κουράς,ο μεγαλύτερος γιος του Αρουκκού στάλθηκε στην αυλή του Ασσύριου βασιλιά αιχμάλωτος από τότε το όνομα του Κουράς εξαφανίστηκε από τις Ασσυριακές πηγές. Το όνομα του Κουράς των Ασσυριακών επιγραφών συνδέεται σύμφωνα με τους αρχαιολόγους με το όνομα του Κύρου Α’, ο Σαρδανάπαλος πέθανε το 627 π.Χ. αλλά το βασίλειο των Παρσί συνέχισε να είναι υποτελές στους γιους του Ασούρ ετίλ ιλανί και Σισαρισκούν. Οι γιοι του Σαρδανάπαλου βρέθηκαν αντιμέτωποι με την συμμαχία του Κυαξάρη της Μηδίας και του Ναβοπολάσσαρ  της Βαβυλώνας που το 612 π.Χ.. κυρίευσαν την Ασσυρία με την πρωτεύουσα της Νινευή κάτι που είχε σαν αποτέλεσμα το τέλος της Ασσυριακής αυτοκρατορίας. Το Ανσνάν όπως φαίνεται από τις επιγραφές έπεσε στα χέρια των κατακτητών δηλαδή του Κυαξάρη και του γιου του Αστυάγη, τον Κύρο διαδέχθηκε ο γιος του Καμβύσης εγγονός του ήταν ο Κύρος ο Μέγας ιδρυτής της Περσικής αυτοκρατορίας.

## Παραπομπές


## Πηγές

**A. Shapur Shahbazi: Cyrus I. In: Encyclopædia Iranica, vol. 6, p. 516 (contains only a part of the above-mentioned information).*

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Κώστα Αμπράσεβιτς

Ο **Κώστα Αμπράσεβιτς** (*[[σερβικά]]: Коста Абрашевић*) (Αχρίδα, 29 Μαΐου 1879 - Σάμπατς, 20 Ιανουαρίου 1898), ήταν Σερβοέλληνας ποιητής.

## Η ζωή του

Ο Κώστα γεννήθηκε στην Αχρίδα στις 29 Μάη 1879 σε μια οικογένεια εμπόρων. Ο πατέρας του ήταν Σέρβος και η μητέρα του ήταν Ελληνίδα.

Μετά την ολοκλήρωση τριών χρόνων σε Ελληνικό σχολείο στην Οχρίδα, συνεχίζει την εκπαίδευσή του στο γυμνάσιο της Σάμπατς, όπου άρχισε να χρησιμοποιεί το παρατσούκλι του πατέρα του "Αμπράς" ("Abras") ως επώνυμο. Νωρίς έρχεται σε επαφή με τις σοσιαλιστικές ιδέες, και συμμετέχει στα περιοδικά "Omirov venac" και "Grbonja". Στην ποίηση του οι σοσιαλιστικές και κοινωνικές ιδέες είναι διαδεδομένες. Μετέφρασε γερμανούς ποιητές με σοσιαλιστικές ιδέες όπως ο Χανς Λέβερ και άλλοι. 

Τα έργα του είναι μεταφρασμένα στα ρωσικά, ουγγρικά, αλβανικά, και στα ρουμανικά, και κάποια από τα έργα του έχουν ερμηνευθεί από συνθέτες όπως ο Σ. Anđelić και Μ. Živković. Πέθανε στο Σάμπατς στις 20 Ιανουαρίου 1898, μόνο 19 ετών.

## Παραπομπές


## Πηγές
thumb|right|150px|Αναμνηστική πλάκα στην Οχρίδα
* Μ. Милојковић, *Коста Абрашевић. Живот и рад*, Београд, 1951

Κατηγορία:Σέρβοι ποιητές
Κατηγορία:Σέρβοι ελληνικής καταγωγής
Firefox OS

Το **Firefox OS** ήταν ένα ελεύθερο λειτουργικό σύστημα για έξυπνα τηλέφωνα και ταμπλέτες στα αγγλικά γνωστά ως tablets. Αρχικά ήταν γνωστό με την κωδική ονομασία: B2G - Boot to Gecko.Ήταν βασισμένο στο Linux και η ανάπτυξή του υποστηριζόταν από τη Mozilla, ένα μη κερδοσκοπικό οργανισμό, μέχρι τα μέσα του Ιανουαρίου του έτους 2017.

Το Firefox OS είχε σχεδιαστεί για να παρέχει ένα εναλλακτικό λειτουργικό σύστημα για φορητές συσκευές, βασισμένο στην κοινότητα, χρησιμοποιώντας ανοιχτά πρότυπα και προσεγγίσεις όπως εφαρμογές HTML5, JavaScript και ανοιχτά APIs για την επικοινωνία με το υλικό των συσκευών.

Διάδοχος του Firefox OS είναι το KaiOS, το οποίο από το 2016 εξελίσσεται ανεξάρτητα από το λειτουργικό σύστημα της Mozilla.

## Βασικές τεχνολογίες
Η αρχική ανάπτυξη του Firefox OS περιλάμβανε τρεις βασικές τεχνολογίες λογισμικού:

### Λειτουργικό Σύστημα
Ονομάζεται Gonk, είναι το χαμηλότερο κομμάτι του λειτουργικού συστήματος της πλατφόρμας του Firefox OS. Περιλαμβάνει τον πυρήνα του Linux και Στρώμα αφαίρεσης υλικού (Hardware abstraction layer, HAL). Ο πυρήνας και αρκετές βιβλιοθήκες είναι κοινά έργα ελεύθερου λογισμικού, ενώ άλλα κομμάτια μοιράζονται με το Android. Το Gonk είναι απλή διανομή Linux.

### Εμφάνιση Γραφικών Στοιχείων
Ονομάζεται Gecko, είναι μια απλή μηχανή εμφάνισης ιστοσελίδων, η οποία εφαρμόζει τα περισσότερα από τα σημερινά πρότυπα του παγκόσμιου ιστού για HTML, CSS και JavaScript. Περιλαμβάνει δικτυακές λειτουργίες, γραφικές, εικονική μηχανή JavaScript, μηχανή σχεδίου και porting layers, είναι το λογισμικό που εμφάνιζε όλα τα γραφικά στοιχειά του τηλεφώνου, πρόκειται για το ίδιο λογισμικό που χρησιμοποιεί ο περιηγητής Mozilla Firefox για να απεικονίζει τον ιστό.

### Γραφικά Στοιχεία
300px|μικρογραφία|αριστερά|Firefox OS διάγραμμα της αρχιτεκτονικής
Ονομάζεται Gaia και είναι το σύστημα διεπαφής με τον χρήστη. Ελέγχει ό,τι εμφανίζεται στην οθόνη. Περιλαμβάνει εξ ορισμού υλοποιήσεις της οθόνης κλειδώματος, της αρχικής οθόνης, της εφαρμογής τηλεφωνικών κλήσεων και επαφών, της εφαρμογής για μηνύματα, της εφαρμογής για τη κάμερα και άλλα. Είναι γραμμένη εξ ολοκλήρου σε HTML, CSS και JavaScript. Διασυνδέεται με το σύστημα μέσω ανοιχτών δικτυακών API τα οποία υλοποιούνται από το Gecko την μηχανή εμφάνισης ιστοσελίδων. Επειδή χρησιμοποιεί μόνο ανοιχτά πρότυπα, μπορεί να λειτουργήσει και σε άλλα λειτουργικά συστήματα και φυλλομετρητές.

## Εκδόσεις

## Λήξη υποστήριξης
Η Mozilla ανακοίνωσε τη λήξη υποστήριξης του Firefox OS από την 29η Μαρτίου του 2016 για κινητές πλατφόρμες κι υπολογιστές. Ωστόσο, το Firefox Marketplace διέκοψε τη λειτουργία του από τις 30 Μαρτίου του 2018. Έτσι, όσες συσκευές τρέχουν το Firefox OS, δεν μπορούν πλέον να εγκαταστήσουν εφαρμογές τρίτων. Δείτε την επίσημη ανακοίνωση εδώ

## Εξωτερικοί Σύνδεσμοι
* Firefox OS Simulator (Πρόσθετο για τον Firefox)
*KaiOS (Διάδοχος του Firefox OS)

## Παραπομπές
Κατηγορία:Linux
Κατηγορία:Ελεύθερο λογισμικό
Κατηγορία:Λειτουργικά συστήματα
Κατηγορία:Λογισμικό κινητού τηλεφώνου
__ΕΥΡΕΤΗΡΙΟ__
Κατηγορία:Έξυπνα τηλέφωνα
Κατηγορία:Mozilla Firefox
Μιλένκο Γέφτοβιτς

Ο **Μιλένκο Γέφτοβιτς** (*[[σερβικά]] : Миленко Јевтовић*), είναι Σέρβος ποιητής, λογοτέχνης και δημοσιογράφος.

## Βιογραφία
Γεννήθηκε το 1935 στο χωριό Μπουρλά κοντά στο Κολασίν. Μεγάλωσε στο βουνό Μπουρλάτα Ρογκόνζα και τα παιδικά του χρόνια μετά τον Δεύτερο Παγκόσμιο Πόλεμο τα πέρασε στο Μραμόρακ στο Κόβινα. Φοίτησε στο δημοτικό σχολείο στη γενέτειρά του, γυμνάσιο πήγε στην πόλη Κόσοβσκα Μιτρόβιτσα, και σπούδασε μελέτη της γιουγκοσλαβικής λογοτεχνίας και φιλολογίας στο Βελιγράδι και στην Πρίστινα.

Το 1961 ασχολήθηκε πρώτη φορά ως δημοσιογράφος για το ραδιόφωνο της Πρίστινα. Ήταν πρόεδρος του συλλόγου συγγραφέων του Κοσσυφοπεδίου. Μέχρι το 1999 έζησε στην Πρίστινα και σήμερα ζει στην Ντραγκομπράτσα κοντά στο Κραγούγεβατς.

Εμφανίστηκε νωρίς ως ποιητής, δημοσιεύοντας μια σειρά από ποιήματα σε εφημερίδες και περιοδικά και στη συνέχεια έκδωσε τρία βιβλία με διηγήματα και παραμύθια. Οι σύντομες ιστορίες έχουν μεταφραστεί σε ξένες γλώσσες αλλά και στην αλβανική την τουρκική στην Πρίστινα. Το 1976 τιμήθηκε με το βραβείο "Јединства".

## Έργα του
### διηγήματα-Παραμύθια
* Узмаглице, Приштина, 1972, 
* Неко друго лето, Приштина, 1976,
* Зимски отац, Приштина – Београд, 1987,

### Μονογραφία
* Књижевно дело Григорија Божовића, Приштина, 1996.

### Μεταφρασμένα βιβλία του
* Неко друго лето, превод на албански, Рилиндја, 1978,
* Зимски отац, превод на турски, Тан, Приштина, 1984.

## Παραπομπές


## Πηγές
* Даница Андрејевић, Портрети косовских писаца, 1988,
* Савремени писци Косова и Метохије, лексикон приредила Даница Андрејевић, Косовска Митровица, 2005

Κατηγορία:Σέρβοι λογοτέχνες
Κατηγορία:Σέρβοι ποιητές
Κατηγορία:Σέρβοι διηγηματογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Σέρβοι δημοσιογράφοι
Στέφαν Μπράνκοβιτς

Ο **Στέφαν Μπράνκοβιτς** (· 1425 - 9 Οκτωβρίου 1476) από τον Οίκο Μπράνκοβιτς ήταν ηγεμόνας της Σερβίας την περίοδο 1458-1459, και Άγιος της Σερβικής ορθόδοξης εκκλησίας σαν "Άγιος Στέφανος ο τυφλός".

Ήταν γιος του Τζούρατζ Μπράνκοβιτς και της Ειρήνης Καντακουζηνής. Το 1439 είχε συλληφθεί από τους Οθωμανούς κι είχε τυφλωθεί μαζί με τον αδελφό του Γκριγκόρ. Το 1441 είχε γίνει πολίτης της Δημοκρατίας της Βενετίας μαζί με τον αδελφό του Γκριγκόρ, τα δύο τυφλά αδέλφια φαίνεται να έχουν αφήσει τις σκέψεις να διαδεχτούν τον πατέρα τους. Θα μπορούσαν να διεκδικήσουν το θρόνο το 1458, δεδομένου ότι ο θάνατος του αδελφού τους Λάζαρ τους άφησε τους μόνο άρρενες εκπροσώπους του οίκου των Μπράνκοβιτς.

Το 1458 με την βοήθεια της Ελένης Παλαιολογίνας χήρας του αδελφού του Λαζάρ Μπράνκοβιτς, έγινε δεσπότης.

Το 1461, παντρεύτηκε την Αντζελίνα Αρανίτ Κομνηνή, κόρη του Γκιέργκι Αριανίτι Κομνηνού Βοεβόδα της Σκόδρας και του Δυρραχίου και απογόνο έκτης γενιάς του τσάρου Ντούσαν. Είχαν τέσσερα ή πέντε παιδιά:
* Γιοβάν, Τιμητικός δεσπότης της περιοχής Raitzen στο Βασίλειο της Ουγγαρίας, παντρεμένος Έλενα Τζάκσιτς
* Τζόρτζε, Τιμητικός δεσπότης της περιοχής Raitzen, στο Βασίλειο της Ουγγαρίας, παντρεμένος με την Ισαβέλλα ντελ Μπάλτσο. Κατείχε επίσης τον τίτλο του Αρχιεπισκόπου του Βελιγραδίου.
* Ιρίνα, Θεωρείται ότι πέθανε σε μικρή ηλικία.
* Μαρίγια, παντρεμένη με τον Βονιφάτιο Γ΄ του Μομφερράτου

## Παραπομπές

## Πηγές
* Medieval Lands-A prosopography of medieval European noble and royal families
* 
* 
* 

 

Κατηγορία:Δεσπότες της Σερβίας
Κατηγορία:Δεσποτάτο της Σερβίας
Στεφαν
Στεφαν
Μακεδονικά Γράμματα

Το περιοδικό **Μακεδονικά Γράμματα** (Θεσσαλονίκη 1922-1924, 1944-1952) ήταν ένα ελληνικό μηνιαίο λογοτεχνικό περιοδικό με τόπο έκδοσης τη Θεσσαλονίκη. Κυκλοφόρησε σε δύο περιόδους από το 1922 έως το 1924 και έπειτα από το 1944 έως το 1952. Το περιοδικό αποτέλεσε ένα από τα πρώτα αποκλειστικά λογοτεχνικά περιοδικά της πόλης μετά την απελευθέρωσή της το 1912. Υπήρξε το πρώτο διαχρονικό λογοτεχνικό έντυπο, το οποίο κατάφερε να αποτυπώσει την λογοτεχνική ζωή της πόλης.

## Ιστορικό
Τα «Μακεδονικά Γράμματα» κυκλοφόρησαν μετά το τέλος της Μικρασιατικής Καταστροφής και για δύο μόνο χρόνια, από το 1922 έως 1924. Εξέδωσε συνολικά 21 τεύχη. Στη συνέχεια, το 1944, τελευταίο έτος της Κατοχής της Ελλάδας, κυκλοφόρησε σε δέκα τεύχη, και έπειτα την μεταπολεμική περίοδο έως το 1952. Κατά τη διάρκεια της δεκαετίας του 1920, η λογοτεχνική ζωή της Θεσσαλονίκης ήταν φτωχή και τα «Μακεδονικά Γράμματα», που ήταν ένα καθαρά λογοτεχνικό έντυπο, αποτέλεσε τον πρώτο σπόρο για τη μετέπειτα εξέλιξη της λογοτεχνικής παράδοσης της πόλης. 

Η ίδια συντακτική ομάδα, είχε εκδώσει το βραχύβιο περιοδικό «Τέχνη» την περίοδο 1921 με 1922. Το 1922, εκδότης του περιοδικού ήταν ο Ροδόλφος Χατζηαθανασίου, ή με το φιλολογικό του όνομα Ράδος Χατζηνάσης, και υποδιευθυντές της έκδοσης ήταν ο Γεώργιος Βαφόπουλος μαζί με τον Κώστα Κόκκινο.  

Σύμφωνα με τους συντελεστές της έκδοσης, στόχος της ήταν η υπεράσπιση των λογοτεχνικών έργων που χρησιμοποιούσαν την δημώδη γλώσσα σε αντιδιαστολή με τις επιταγές άλλων καλλιτεχνικών και μη κύκλων που υποστήριζαν τη χρήση της λόγιας γλώσσας. Ο τρόπος γραφής του περιοδικού χαρακτηρίζονταν για το ζωηρό νεανικό του λόγο και τη μαχητικότητα των συγγραφέων του. Το περιοδικό παρουσίασε για πρώτη φορά στη Βόρεια Ελλάδα το έργο του Κωνσταντίνου Καβάφη.

Η δεύτερη έκδοσή του, έγινε κατά το τελευταίο έτος της Κατοχής με πρωτεργάτη τον Κώστα Μαρινάκη, που φιλοδοξούσε με την χρήση της ονομασίας του ιστορικού αυτού περιοδικού, να αποτελέσει συνεχιστή της λογοτεχνικής παράδοσής του. Συντάκτες του ήταν επίδοξοι συγγραφείς της πόλης, όπως οι Στέλιος Βασιλειάδης, Νίκος Γεωργιάδης, Μιχάλης Τσιτσικλής, Γιώργος Τσιτσιμπίκος, Παρασκευάς Μηλιόπουλος, Πέτρος Σπανδωνίδης και άλλοι συνεργάτες των «Μακεδονικών Ημερών».

## Παραπομπές


Κατηγορία:Ελληνικά λογοτεχνικά περιοδικά
Κατηγορία:Περιοδικά με τόπο έκδοσης τη Θεσσαλονίκη
Πλατεία Αβησσυνίας

thumb|250px|right|Πλατεία Αβησσυνίας.
[thumb|250px|Η παρακείμενη [οδός Ερμού.]]

Η **Πλατεία Αβησσυνίας** είναι πλατεία ανάμεσα στους εμπορικούς δρόμους Ερμού και Ηφαίστου, στο Μοναστηράκι της Αθήνας. Βρίσκεται στο ιστορικό τρίγωνο της παλαιάς πόλης, το οποίο οριοθετούν οι οδοί Σταδίου και Παναγή Τσαλδάρη, το πολεοδομικό κέντρο της Ομονοίας στον βορρά και ο λόφος της Ακρόπολης στον νότο. Η ονομασία της προέρχεται από την αρχαία ονομασία της Αιθιοπίας, Αβησσυνία, πιθανώς λόγω των Αιθιόπων που παλιότερα κατοικούσαν στη περιοχή αυτή. Όσον αφορά το όνομα «Αβησσυνία», κατά την πιθανότερη εκδοχή προέρχεται από τους κατοίκους της περιοχής *al-Ḥabaš* (περίπου στο σημερινό έδαφος της Αιθιοπίας και Ερυθραίας), επονομαζόμενους *Habesha*, όνομα που εννοιολογικά αποδίδεται ως "συλλέκτες λιβανιού".

Βρίσκεται στην καρδιά του μικροεμπορίου των παλαιών Αθηναίων, δυτικά του παραδοσιακού οικισμού της Πλάκας, νότια της συνοικίας του Ψυρρή και ανατολικά του Θησείου. Η πλατεία είναι γνωστή από παλιά για τη μόνιμη υπαίθρια αγορά παλαιοπωλών, δίπλα ακριβώς στο δημοπρατήριο στο Μοναστηράκι, καθώς και το γνωστό κυριακάτικο παζάρι, το οποίο ξεκίνησε τη λειτουργία του τον Ιούλιο του 1912 με ειδικό βασιλικό διάταγμα και συνεχίζει μέχρι σήμερα.

## Ιστορική αναδρομή
Η περιοχή όπου βρίσκεται η πλατεία Αβησσυνίας ήταν από τα αρχαία χρόνια γειτονιά με μεταλλουργικά εργαστήρια. Κατά τα οθωμανικά χρόνια η περιοχή ονομαζόταν *Γύφτικα*, καθώς συνήθως οι μεταλλουργοί ήταν μελαμψοί Αιγύπτιοι (λόγω μιας λανθασμένης εντύπωσης στο παρελθόν ότι οι Ρομά προήλθαν από την Αίγυπτο). Η ονομασία της οδού Ηφαίστου δεν είναι καθόλου τυχαία, καθώς παραπέμπει στο παρελθόν της συγκεκριμένης περιοχής, στενά συνδεδεμένο με τη κατεργασία του μετάλλου (μεταλλουργία). Μέχρι το 1875, η γειτονιά λεγόταν *Μαγγαναριά*, λόγω της -κατεδαφισμένης το 1848- εκκλησίας του Αγίου Νικολάου Μαγγαναριάς. Στην πλατεία φιλοξενείται από το 1910 το δημοπρατήριο, γνωστό και ως *γιουσουρούμ*.

Αποτελεί σημείο όπου θρησκείες και πολιτισμοί συναντιούνται και συνυπάρχουν χρόνια: η αρχαία αγορά, η ρωμαϊκή βιβλιοθήκη του Αδριανού, το τζαμί Τζισταράκη, η Παναγιά η Παντάνασσα (κοινή εκκλησία για ορθοδόξους και ρωμαιοκαθολικούς) και η εβραϊκή παρουσία (το όνομα *γιουσουρούμ* είναι εβραϊκό), δίνουν στην περιοχή ισχυρό κράμα πολυπολιτισμικότητας. Η οικογένεια του Νώε Γιουσουρούμ ή Γιεσουρούμ (στα εβραικά: יְשֻׁרוּן, το όνομα‎ απαντά στη Βίβλο και αποτελεί ποιητικό παρωνύμιο για τον λαό ή τη χώρα Ισραήλ) ήρθε το 1863 από τη Σμύρνη και εγκαταστάθηκε στο Μοναστηράκι ως παλαιοπώλης μαζί με άλλες οικογένειες ομοθρήσκων του. Ήταν ένας μάλλον αξιαγάπητος άνθρωπος, τον οποίο οι Αθηναίοι συμπάθησαν και προς τιμήν του ονόμασαν ολόκληρη την περιοχή της πλατείας Αβησσυνίας ως Γιουσουρούμ. Μέλος της οικογένειας των Γιεσουρούμ είχε διατελέσει πρώτος πρόεδρος του σωματείου παλαιοπωλών, που είχε ιδρυθεί το 1922. Η εβραϊκή λέξη Γιεσουρούμ σημαίνει «άνθρωπος του Γιαχβέ».

## Παραπομπές


## Βιβλιογραφία
* Μοναστηράκι - Πλάκα, Άρτεμις Σκουμπουρδή.

## Εξωτερικοί σύνδεσμοι
* 360° Virtual tours of Monastiraki & Plaka
* Photo Gallery of Monastiraki 
* 

Αβησσυνιας
Καταρίνα Μπράνκοβιτς

Η **Καταρίνα Καντακουζηνή Μπράνκοβιτς**, *[[σερβικά]]: Катарина Бранковић*, (1418/1419 - 1492) από τον Οίκο Μπράνκοβιτς ήταν κόρη του δεσπότη της Σερβίας και με τον γάμο της έγινε κόμισσα της Τσέλιε.

## Βιογραφία
Ήταν κόρη του Τζούρατζ Μπράνκοβιτς δεσπότη της Σερβίας και της Ειρήνης Καντακουζηνής.

Η Καταρίνα παντρεύτηκε στις 20 Απριλίου 1434 τον Ούλριχ Β΄ κόμη του Τσέλιε (1406-1456), έναν πολύ ισχυρό και πλούσιο άνδρα, με μεγάλες εκτάσεις στη Στυρία και τη σημερινή Κροατία. Ο πατέρας του Φρειδερίκος Β΄ ήταν αδελφός της Βαρβάρας συζύγου του Σιγισμούνδου βασιλιά της Ουγγαρίας, Βοημίας & Γερμανίας.

Μετά τον θάνατο του συζύγου της το 1456, η Καταρίνα εγκατέλειψε όλα τα εδάφη τους στη σημερινή Σλοβενία και Κροατία, εκτός του Krško, με αντάλλαγμα ένα ορισμένο ετήσιο μίσθωμα. Ταξίδεψε στην Ιταλία, την Κέρκυρα, το Ντουμπρόβνικ και στην Παλαιά Σερβία (σήμερα ΠΓΔΜ) με την αδελφή της Μάρα, χήρα του σουλτάνου Μουράτ Β΄.

Η Καταρίνα πέθανε το 1492 και τάφηκε στο χωριό Κόντσε, δυτικά της Στρούμιτσα στη νοτιοανατολική Βόρεια Μακεδονία σήμερα.

Σήμερα στο Ζάγκρεμπ υπάρχει το Σερβικό Γενικό Σχολείο "Καταρίνα Καντακουζινή Μπράνκοβιτς".

## Οικογένεια
Παντρεύτηκε τον Ούλριχ Β΄ κόμη του Τσέλιε και είχε τέκνα:
* Χέρμαν Δ΄ 1439-1452, κόμης του Τσέλιε.
* Ελισάβετ 1441-1455, παντρεύτηκε τον Ματθία Ουνιάδη *Κορβίνο*, βασιλιά της Ουγγαρίας & Βοημίας.
* Γεώργιος π.1444-1445, απεβ. ενός έτους.

## Παραπομπές


## Πηγές
* Γενεαλογία του Ούλριχ και της Καταρίνα

Κατηγορία:Δεσποτάτο της Σερβίας
Καταρινα
Κατηγορία:Κόμισσες του Τσέλιε
Ζαν Ντέσα

Ο **Ζαν Ντέσα**, η προφορά στα ισπανικά είναι **Γιαν Ντέσα** (γεννημένος στις 9 Ιουνίου 1993 στο Καγιάο) είναι Περουβιανός ποδοσφαιριστής ο οποίος αγωνίζεται ως μέσος για λογαριασμό της Μονπελιέ στην Λιγκ 1.

## ΜΣΚ Ζίλινα
Τον Αύγουστο του 2011, πήρε μεταγραφή για την σλοβάκικη ΜΣΚ Ζίλινα, βάζοντας την υπογραφή του σε συμβόλαιο διάρκειας τεσσάρων ετών. Πραγματοποίησε το ντεμπούτο του με τη νέα του ομάδα στις 27 Αυγούστου 2011 σε αναμέτρηση για την *[[Σούπερ Λιγκ Σλοβακίας|Corgoň Liga]]* απέναντι στην ΦΚ Ντούκλα Μπάνσκα Μπίστριτσα, μπαίνοντας στον αγωνιστικό χώρο ως αλλαγή στην θέση του Ρόμαν Γκέργκελ. Ο Ζαν Ντέσα είχε συνδεθεί, μέσω μεταγραφικών σεναρίων, με την Μπόκα Τζούνιορς και την ΦΚ Βασιλεία προτού πάρει μεταγραφή για τη νυν ομάδα του.

## Μονπελιέ ΣΚ
Τον Αύγουστο του 2013, αποκτήθηκε από την γαλλική Μονπελιέ ΣΚ, βάζοντας την υπογραφή του σε συμβόλαιο μονοετούς διάρκειας.

## Παραπομπές


## Εξωτερικοί Σύνδεσμοι
*Προφίλ από την ΜΣΚ Ζίλινα
*Προφίλ από το Soccerway

Κατηγορία:Περουβιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Ακαδέμια Ντεπορτίβα Καντολάο
Κατηγορία:Ποδοσφαιριστές Εθνικής Περού Κ20
Κατηγορία:Ποδοσφαιριστές ΚΝ Ουνιβερσιδάδ Σαν Μαρτίν
Let Yourself Go

Το "**Let Yourself Go**" είναι ένα τραγούδι από την αμερικάνικη πανκ ροκ μπάντα Green Day. Ηχογραφήθηκε για το ένατο άλμπουμ της μπάντας, ¡Uno!. Κυκλοφόρησε ως το τρίτο single του άλμπουμ στις 5 Σεπτεμβρίου 2012 και το "επίσημο live βίντεο" του τραγουδιού κυκλοφόρησε την 1 Αυγούστου 2012. Το τραγούδι δέχτηκε θετικές κριτικές και συγκρίθηκε με τις παλιότερες δουλειές της μπάντας, Dookie και Insomniac. Το τραγούδι παίχτηκε σε μυστικές συναυλίες καθώς και στα 2012 MTV Video Music Awards.

## Κομμάτια

**Ψηφιακό single**:
# Let Yourself Go - 2:57

## Θέσεις στα τσάρτς

## Παραπομπές


Κατηγορία:Τραγούδια του 2012
Κατηγορία:Singles του 2012
Κατηγορία:Singles της Reprise Records
Κατηγορία:Τραγούδια των Green Day
Νικόλα Ραντόνια

Ο **Νικόλα Ραντόνια** (*[[σερβικά]] Никола Радоња*) από τον Οίκο Μπράνκοβιτς, ήταν Σέρβος ευγενής, αργότερα Αγιορείτης μοναχός, μεγαλύτερος γιος του σεβαστοκράτορα Μπράνκο Μλαντένοβιτς και αδελφός των Δεσποτών της Σερβίας Βουκ και Λάζαρ. 

Παντρεύτηκε περίπου το 1350 την Έλενα Κράλιεβιτς με την οποία απέκτησε δύο κόρες. Ζούσε με την οικογένειά του στον τομέα Serskoj , αλλά μετά το θάνατο της συζύγου και της μίας κόρης του, πριν από 1364ή το φθινόπωρο του 1364, αποσύρθηκε από την κοσμική ζωή στη Μονή Χιλανδαρίου ως μοναχός με το όνομα «Ρόμαν». Γύρω στο 1377 γίνεται ασκητής με το όνομα «Γεράσιμος».

Μαζί με τον Αρσένιο Μπάγα μοναχό του Βατοπεδίου περίπου το 1380 αγόρασαν από την μονή Ξηροποτάμου το εγκαταλελειμμένο μοναστήρι του Αγίου Παύλου και άρχισαν την αποκατάσταση της. Έως τις 13 Νοεμβρίου 1382 έζησε στην μονή Χιλανδαρίου και μετά μετακόμισε στο μοναστήρι του Αγίου Παύλου, του οποίου ηγούμενος το 1385 ήταν ο Αρσένιος Μπάγας.

Μετά το θάνατο του μικρότερου αδελφού του, Βουκ Μπράνκοβιτς, ο οποίος πέθανε το 1397 σε οθωμανική φυλακή ο Νικόλας πήρε το σώμα του και το έθαψε στο Άγιον όρος, άγνωστο σήμερα που, κατά πάσα πιθανότητα στο μοναστήρι του Αγίου Παύλου, όπου ζούσε ή στην μονή Χιλανδαρίου. Πέθανε στις 3 Δεκεμβρίου 1399 στο Μοναστήρι του Αγίου Παύλου.

## Παραπομπές


## Πηγές
* Група аутора, Родословне таблице и грбови српских династија и властеле (према таблицама Алексе Ивића) (друго знатно допуњено и проширено издање), Београд 1991. ISBN 86-7685-007-0 (стр. 125-137)
* Андрија Веселиновић Радош Љушић, Српске династије , Нови Сад 2001. ISBN 86-83639-01-0 (стр. 82-85)

Νικολα
Φατμελής

Το επώνυμο "**Φατμελής**" εμφανίζεται σε οικογένεια του Αλμυρού Μαγνησίας, κουτσοβλαχικής καταγωγής από το χωριό Πλιάσα Κορυτσάς της Βόρειας Ηπείρου. Πρόκειται μάλλον για μουσουλμανικό παρώνυμο. Συνδέεται είτε με τη σύνθεση των μουσουλμανικών ονομάτων "Φατιμέ" και "Αλή" είτε δηλώνει τον έχοντα τίτλους κυριότητας ακινήτων.

Κατηγορία:Ελληνικά επώνυμα
Τζονατάν Λιγκαλί

Ο **Τζονατάν Λιγκαλί** είναι Γάλλος ποδοσφαιριστής, με καταγωγή από το Μπενίν, γεννημένος στις 28 Μαΐου 1991 στο Μονπελιέ (Ερώ). Προερχόμενος από τα τμήματα υποδομής της Μονπελιέ ΣΚ, αγωνίζεται στην ίδια αυτή ομάδα στην θέση του τερματοφύλακα.

Κατέκτησε το Κύπελλο Γκαμπαρντελά το 2009 με την Μονπελιέ ΣΚ και τερμάτισε τέταρτος στο Παγκόσμιο Κύπελλο U-20 με την Εθνική Γαλλίας U-20 στην Κολομβία το 2011.

## Βιογραφία
Ο Τζονατάν Λιγκαλί ξεκίνησε την ενασχόληση με το ποδόσφαιρο από την ΣΚ Ζακού το 1998, ενώ το 2003 εντάχθηκε στις ακαδημίες της Μονπελιέ ΣΚ. Αγωνιζόμενος στη θέση του τερματοφύλακα, εντάχθηκε στα τμήματα υποδομής του συλλόγου και πραγματοποίησε το ντεμπούτο του στο CFA 2 με την δεύτερη ομάδα την σεζόν 2008-2009. Την ίδια σεζόν, κατέκτησε με την ομάδα νέων του συλλόγου το Κύπελλο Γκαμπαρντελά. Εντάχθηκε, τότε, στην Εθνική Γαλλίας U-19. Το 2011, κλήθηκε στην Εθνική Γαλλίας U-20 για να λάβει μέρος στο Παγκόσμιο Κύπελλο U-20, στη διάρκεια του οποίου η ομάδα της Γαλλίας τερμάτισε στην τέταρτη θέση.

Υπέγραψε το πρώτο του επαγγελματικό συμβόλαιο τον Ιούλιο του 2011. Την 1η Δεκεμβρίου 2012, συμμετείχε για πρώτη φορά στην καριέρα του σε αναμέτρηση για την Λιγκ 1, λόγω της αδυναμίας συμμετοχής των Ζοφρέ Ζουρντρέν και Λοράν Πιοννιέ, υπερασπιζόμενος την εστία της Μονπελιέ ΣΚ, η οποία αντιμετώπιζε την Ολιμπίκ Λυών στο Σταντ ντε Ζερλάν. Στις 4 Δεκεμβρίου 2012, ο Ρενέ Ζιράρ επέλεξε να τον χρησιμοποιήσει σε μια εντός έδρας αναμέτρηση, απέναντι στην ΦΚ Σάλκε 04 για το Τσάμπιονς Λιγκ (1-1).

## Διακρίσεις
* Νικητής του Κυπέλλου Γκαμπαρντελά το 2009 με την Μονπελιέ ΣΚ.
* Τέταρτος στο Παγκόσμιο Κύπελλο U-20 το 2011 με την Εθνική Γαλλίας U-20.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Εθνικής Γαλλίας Κ20
Κατηγορία:Τερματοφύλακες ποδοσφαιριστές
Μοργκάν Σανσόν

Ο **Μοργκάν Σανσόν** (γεννημένος στις 18 Αυγούστου 1994 στο Σαιν-Ντουλσάρ) είναι Γάλλος ποδοσφαιριστής ο οποίος αγωνίζεται για λογαριασμό της γαλλικής Νις στην Λιγκ 1. Αγωνίζεται ως μέσος. Ο Σανσόν ήταν διεθνής με την Εθνική Νέων Γαλλίας, έχοντας εκπροσωπήσει την χώρα του στην ηλικιακή κατηγορία U-19. Ενόψει της σεζόν 2012–13, προωθήθηκε στην πρώτη ομάδα από τον προπονητή Ντενί Ζανκό και έλαβε τον αριθμό 25 στη φανέλα του. Ο Σανσόν πραγματοποίησε το επαγγελματικό του ντεμπούτο στις 3 Αυγούστου 2012 σε έναν αγώνα πρωταθλήματος απέναντι στην Ντιζόν. Αντικατέστησε τον Ιντρίσα Σιλά με μόλις δέκα λεπτά να απομένουν στην αναμέτρηση. Πέτυχε το πρώτο του τέρμα για το πρωτάθλημα στις 22 Δεκεμβρίου 2012 απέναντι στην ΑΣ Μονακό σε μια εντός έδρας ήττα με σκορ 2-3.

## Στατιστικά Καριέρας

### Σύλλογος

*(Ενημερωμένο ως τις 24 Ιουλίου 2013)*

## Σημειώσεις


## Παραπομπές


## Εξωτερικοί Σύνδεσμοι
* 
* 

Κατηγορία:Γάλλοι ποδοσφαιριστές
Κατηγορία:Ποδοσφαιριστές Λε Μαν ΦΚ
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 2
Πασχάλης Κωνσταντινίδης

Ο **Πασχάλης Κωνσταντινίδης** (2 Φεβρουαρίου 1939 - 26 Σεπτεμβρίου 2010) ήταν Έλληνας πολιτικός από τη Ροδόπη. 

## Βιογραφία
Γεννήθηκε στις Σάπες και σπούδασε φυσική στη Φυσικομαθηματική Σχολή του ΑΠΘ. Διατηρούσε φροντιστήριο μέσης εκπαίδευσης στην Κομοτηνή. Εντάχθηκε στη Νέα Δημοκρατία και διετέλεσε πρόεδρος της ΟΝΝΕΔ Ροδόπης. Εξελέγη βουλευτής στην εκλογική περιφέρεια Ροδόπης στις εκλογές του 1990. Επανεξελέγη με το ίδιο κόμμα στις εκλογές του 1993. Η θητεία του στη Βουλή τερματίστηκε το 1996.

Πέθανε το Σεπτέμβριο του 2010 και κηδεύτηκε με την ελληνική σημαία, όπως ορίζει το πρωτόκολλο της Ένωσης τέως Βουλευτών - Ευρωβουλευτών.

Ήταν παντρεμένος με τη συμβολαιογράφο Ευδοξία Κωνσταντινίδου - Μανδαλά (που απεβίωσε από καρκίνο το 2007) και είχαν 2 κόρες.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με τη Νέα Δημοκρατία
Ανρί Ωζέ

Ο **Ανρί Ωζέ** είναι Γάλλος πρώην ποδοσφαιριστής, γεννημένος στις 2 Δεκεμβρίου 1941 στο Κουρνοντεράλ.

Αγωνιζόταν ως κεντρικός αμυντικός στη Νιμ, στις αρχές της δεκαετίας του 1970.

## Διακρίσεις
* Δευτεραθλητής Γαλλίας το 1972 με τη Νιμ Ολιμπίκ
* Νικητής του Κυπέλλου Άλπεων το 1972 με τη Νιμ Ολιμπίκ
* Πρωταθλητής Γαλλίας D2 το 1961 με την ΣΟ Μονπελιέ

## Εξωτερικός Σύνδεσμος
* Προφίλ του Ανρί Ωζέ στο footballdatabase.eu.

Κατηγορία:Γάλλοι ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Νιμ Ολιμπίκ
Κατηγορία:Αμυντικοί ποδοσφαιριστές
1995 MTV Europe Music Awards

Τα **[[MTV Europe Music Awards]]** του **1995** έλαβαν χώρα στο συναυλιακό χώρο *[[Zénith]]* στο Παρίσι της Γαλλίας, στις 23 Νοεμβρίου 1995 και είχαν ως οικοδεσπότη τον Jean-Paul Gaultier.

Οι Γαλλικές πυρηνικές δοκιμές στον Νότιο Ειρηνικό έλαβαν την περισσότερη προσοχή στην τελετή.
Ο Jon Bon Jovi κατά τη διάρκεια της ομιλίας του για τη νίκη του βραβείου Best Rock (Καλύτερο Ροκ) είπε: "Ο μόνος εχθρός είναι η άγνοια. Ειρήνη, άνθρωποι. Ας απαλλαγούμε από όλες αυτές τις πυρηνικές δοκιμές." και ο Bono είπε: "Τι πόλη, τι νύχτα, τι κοινό, τι βόμβα, τι λάθος, τι μαλάκα που έχετε για Πρόεδρο." αναφερόμενος στην πυρηνική δοκιμή.
Η Greenpeace, η περιβαλλοντική οργάνωση που έστησε δημιουργικές και αμφιλεγόμενες διαδηλώσεις γύρω από την περιοχή δοκιμών στην Ατόλλη Μουρουρόα, πήρε το βραβείο Free Your Mind για την εκστρατεία της κατά των υπόγειων πυρηνικών εκρήξεων.
"Σταματήστε να καταχράστε τη Γη", παρότρυνε η Madonna σε ένα βιντεοσκοπημένο μήνυμα πριν η σχεδιάστρια agnès b. παραλάβει το βραβείο για την Greenpeace.

## Υποψηφιότητες
Οι νικητές είναι σε **έντονο** κείμενο.

### Best Song
(Καλύτερο Τραγούδι)
***[[The Cranberries]] — "[[Zombie (τραγούδι)|Zombie]]"**
*Michael Jackson — "You Are Not Alone"
*The Offspring — "Self Esteem"
*Seal — "Kiss from a Rose"
*TLC — "Waterfalls"

### Best Director
(Καλύτερος Σκηνοθέτης)
***[[Massive Attack]] — "[[Protection (Massive Attack song)|Protection]]" (σκηνοθεσία από [[Michel Gondry]])**

### Best Female
(Καλύτερη Γυναίκα Καλλιτέχνης)
***[[Björk]]**
*Sheryl Crow
*PJ Harvey
*Janet Jackson
*Madonna

### Best Male
(Καλύτερος Άντρας Καλλιτέχνης)
*Dr. Dre
***[[Michael Jackson]]**
*Lenny Kravitz
*Scatman John
*Neil Young

### Best Group
(Καλύτερο Συγκρότημα)
*Blur
*Bon Jovi
*Green Day
*R.E.M.
***[[U2]]**

### Best New Act
(Καλύτερος Νέος Καλλιτέχνης)
***[[Dog Eat Dog (band)|Dog Eat Dog]]**
*H-Blockx
*Alanis Morissette
*Portishead
*Weezer

### Best Dance
(Καλύτερος Dance Καλλιτέχνης)
***[[East 17]]**
*Ini Kamoze
*La Bouche
*Moby
*Sin with Sebastian

### Best Rock
(Καλύτερος Ροκ Καλλιτέχνης)
***[[Bon Jovi]]**
*Green Day
*Oasis
*The Offspring
*Therapy?

### Best Live Act
(Καλύτερος Live Καλλιτέχνης)
*Bon Jovi
*The Prodigy
*R.E.M.
*The Rolling Stones
***[[Take That]]**

### Free Your Mind
***[[Greenpeace]]**

## Ερμηνείες
*Blur — "The Universal"
*Bon Jovi — "Hey God"
*David Bowie — "The Man Who Sold the World"
*The Cranberries — "Zombie"
*East 17
*MC Solaar
*Simply Red — "Fairground"
*Take That - "Back for Good"

## Παρουσιαστές
* Carla Bruni
* Nina Hagen
* Zucchero
* George Michael
* Jean-Claude Van Damme
* Jarvis Cocker
* Kylie Minogue

## Παραπομπές


## Εξωτερικοί σύνδεσμοι
*Υποψήφιοι

1995
Τζονί Εκέρ

Ο **Τζονί Εκέρ** είναι πρώην Γάλλος ποδοσφαιριστής γεννημένος στις 16 Ιανουαρίου 1973 στη Ρουέν. Αγωνιζόταν στην θέση του αμυντικού.

## Βιογραφία
Προερχόμενος από τα τμήματα υποδομής της Σταντ Μπωκαιρουά, εντάχθηκε στη Νιμ Ολιμπίκ το 1993, και συμμετείχε στη πορεία της ομάδας από το Γκαρ στον θεσμό του Κυπέλλου Γαλλίας στη διάρκεια της σεζόν 1995-1996. Αγωνιζόμενη στη Νασιονάλ (D3), η Νιμ έφτασε ως τον τελικό του Κυπέλλου Γαλλίας, όπου, όμως, ηττήθηκε από την Οσέρ (ήττα με σκορ 2-1). 

Ο Τζονί Εκέρ αποχώρησε στη συνέχεια από τη Νιμ με προορισμό την Λιλ. Υπό την τεχνική καθοδήγηση του Βαχίντ Χαλίλχοτζιτς, η ομάδα πήρε την άνοδο για την Λιγκ 1, μετά την κατάκτηση του τίτλου της πρωταθλήτριας της Λιγκ 2. Η ομάδα από τον γαλλικό βορρά κατάφερε, μάλιστα, να προκριθεί για το Τσάμπιονς Λιγκ με το πέρας της πρώτης της σεζόν μετά την επάνοδό της στην ελίτ του γαλλικού ποδοσφαίρου. Στη διάρκεια του προκριματικού γύρου, ο Τζονί Εκέρ πέτυχε το ένα από τα δύο γκολ της νίκης με σκορ 2-0 της Λιλ στην έδρα της Πάρμα. 

Στη συνέχεια αγωνίστηκε με την φανέλα των ΟΜ και Γκανγκάμπ. Αργότερα, επέστρεψε στη Νιμ ώστε να ολοκληρώσει την επαγγελματική του καριέρα. Μετά από ένα πέρασμα από την Μπανιόλ-συρ-Σεζ, επέστρεψε στην ομάδα στην οποία ανδρώθηκε ποδοσφαιρικά, την Σταντ Μπωκερουά, η οποία αγωνιζόταν στην Ντιβιζιόν Ντ'Ωνέρ. Ανέλαβε υπεύθυνος της ομάδας παίδων (προπονητής των U9 και τεχνικός διευθυντής των ανωτέρων ηλικιακών κατηγοριών). Στο περιοδικό France Football της 4ης Ιουνίου 2013, έκανε γνωστό ότι ο γιος του, Ματίς Εκέρ, ακολουθούσε τα βήματά του, στον χώρο του ποδοσφαίρου, αγωνιζόμενος, κι αυτός, ως αμυντικός.

## Στατιστικά Καριέρας

## Διακρίσεις
* Φιναλίστ του Κυπέλλου ΟΥΕΦΑ το 2004 με την Ολιμπίκ Μαρσέιγ
* Πρωταθλητής Γαλλίας στη Λιγκ 2 το 2000 με την ΛΟΣΚ
* Πρωταθλητής Γαλλίας στη Νασιονάλ το 1997 με τη Νιμ Ολιμπίκ
* Φιναλίστ του Κυπέλλου Γαλλίας το 1996 με τη Νιμ Ολιμπίκ

## Εξωτερικός Σύνδεσμος
* Προφίλ του Τζονί Εκέρ στο footballdatabase.eu.

Κατηγορία:Γάλλοι ποδοσφαιριστές
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Αμυντικοί ποδοσφαιριστές
Εθνικόν Ημερολόγιον Βρετού

Το ***Εθνικόν Ημερολόγιον Βρετού*** ήταν ετήσιο εικονογραφημένο περιοδικό ποικίλης ύλης. Εκδότης του ήταν ο Μαρίνος Παπαδόπουλος Βρετός. Κυκλοφόρησε για έντεκα χρόνια από το 1861 ως το 1871 στο Παρίσι, τη Λειψία και την Αθήνα, ενώ διακινήθηκε με ταχυδρομικές συνδρομές σε όλη την Ευρώπη.

Σημαντικοί συνεργάτες του διετέλεσαν οι Κωνσταντίνος Ασώπιος, Ιωάννης Βηλαράς, Άγγελος Βλάχος, Γκυστάβ ντ'Εϊστάλ, Αλέξανδρος Κατακουζηνός, Εδουάρδος Λαβουλέ, Αλέξανδρος Ρίζος Ραγκαβής, Ιάκωβος Ρίζος Νερουλός, Εμμανουήλ Ροΐδης, Ηλίας Τανταλίδης, Αθανάσιος Χριστόπουλος και άλλοι.

Για το Εθνικόν Ημερολόγιον του 1866 είχε γραφεί ότι ήταν ο εκδότης του κατόρθωσε ότι δεν είχε κατορθώσει άλλος εκδότης ημερολογίου μέχρι τότε και ότι ξεπέρασε τον εφήμερο χαρακτήρα ενός ημερολογίου, αλλά με την ακρίβεια και ποικιλία των ειδήσεών του, είχε γίνει βιβλίο άξιο να φυλάσσεται σε βιβλιοθήκες για μελλοντική αναφορά αφενός αποθησαυρίζοντας ειδήσεις για εκείνο το έτος, αφετέρου έχοντας σημαντικά ιστορικά στοιχεία. Επιπλέον μνεία γινόταν και για την (πρωτότυπη για την εποχή) εικονογράφησή του.

## Αναφορές


## Εξωτερικοί σύνδεσμοι
* Κατάλογος και περιεχόμενα όλων των τευχών  - Πλειάς
* Ψηφιακά αντίτυπα όλων των περιοδικών - Λήκυθος (Πανεπιστήμιο Κύπρου και ΕΛΙΑ)

Κατηγορία:Περιοδικά με τόπο έκδοσης την Αθήνα
Κατηγορία:Περιοδικά με τόπο έκδοσης το Παρίσι
Κατηγορία:Περιοδικά με τόπο έκδοσης τη Λειψία
Τεΐσπης της Περσίας

Ο **Τεΐσπης της Περσίας** (... - 640 π.Χ.) ήταν ένας από τους Πέρσες γενάρχες της μεγάλης δυναστείας των Αχαιμενιδών γιος του Αχαιμένη του ίδιου του ιδρυτή της δυναστείας σύμφωνα με την επιγραφή του Δαρείου του Μέγα στο Μπεινστούν, πατέρας του Κύρου Α’ και του Αριαράμνη. Από τους γιους του Τεΐσπη ο Κύρος Α’ ήταν παππούς του Κύρου του Μέγα, ο Αριαράμνης ήταν προπάππους του Δαρείου του Μέγα. Σύμφωνα με έγγραφα του 7ου αιώνα π.χ. ήταν υπαρκτό πρόσωπο και κυβερνήτης ενός υποτελούς κρατιδίου στα όρια του Ελάμ, αργότερα εξεγέρθηκε και ελευθερώθηκε από την Ελαμίτικη κυριαρχία επεκτείνοντας το βασίλειο του. Τον διαδέχθηκε ο γιος του Κύρος Α’. Η ύπαρξη του Αριαράμνη ως γιου του αμφισβητείται από πολλούς σύγχρονους ιστορικούς που πιστεύουν ότι είναι εφεύρεση του Δαρείου στο Μπεινστούν ώστε να δικαιολογήσει τη συγγένεια του με τον Κύρο.

## Πηγές

**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. ISBN 964-8499-05-5.*
**Kent, Ronald Grubb (1384 AP). Old Persian: Grammar, Text, Glossary (in Persian). translated into Persian by S. Oryan. ISBN 964-421-045-X.*
**Schmitt, Rüdiger (1992). "ČIŠPIŠ". Encyclopaedia Iranica 5.*

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Αχαιμένης της Περσίας

Ο **Αχαιμένης της Περσίας** (περ. 705 π.Χ. - περ. 675 π.Χ.) ήταν ο ιδρυτής και ο πρώτος βασιλιάς των Περσών από την δυναστεία των Αχαιμενιδών που έζησε σύμφωνα με τους ιστορικούς υπολογισμούς από το 705 π.Χ. έως το 675 π.Χ., το όνομα του μεταφράζεται ως «ακόλουθος ενός πνεύματος». Ο Αχαιμένης εμφανίζεται στην μεγάλη επιγραφή του Δαρείου του Μεγάλου στο Μπεινστούν σαν ο προπάτορας της Περσικής βασιλικής δυναστείας άμεσος πρόγονος δικός του και του Κύρου καταγράφοντας ολόκληρη την γενεαλογία. Η ύπαρξη του αμφισβητείται επειδή δεν καταγράφεται το όνομα του σε παλιότερες Περσικές επιγραφές πριν τον Δαρείο Α’ αλλά ούτε και στον κύλινδρο του Κύρου στις Πασαργάδες. Οι ελάχιστες επιγραφές που έχουν βρεθεί από την εποχή του Κύρου με το όνομα του Αχαιμένη σύμφωνα με τους περισσότερους αρχαιολόγους  είναι επίσης γραμμένες την εποχή του Δαρείου. Σε μια επιγραφή επιπλέον του βασιλιά των Ασσυρίων Σενναχειρείμ που βρέθηκε αντιμέτωπος το 691 π.Χ. με 15 περίπου αρχηγούς Περσικών φυλών δεν αναφέρεται πουθενά το όνομα του. Σύμφωνα με τους Περσικούς θρύλους ήταν ο αρχηγός της φυλής των Πασαργάδων μιας από τις οποίες προήλθε το έθνος τους, οι Ελληνικοί θρύλοι αντίστοιχα αναφέρουν ότι είχε Ελληνική καταγωγή. Ο Πλάτων συγκεκριμένα αναφέρει ότι ο Αχαιμένης ήταν γιος του Πέρση και εγγονός του μυθικού Περσέα, δηλαδή δισέγγονος του ίδιου του Δία, τον διαδέχθηκε ο γιος του Τεΐσπης.

## Πηγές
*Schmitt, Rüdiger*. "Achaemenid dynasty". Encyclopaedia Iranica.* vol. 3. Routledge & Kegan Paul.
*Dandamayev, M. *"Achaemenes". Encyclopaedia Iranica. vol. 3.* Routledge & Kegan Paul.
*Schlerath, Bernfried (1973). *Die Indogermanen.* Inst. f. Vergl. Sprachwiss. ISBN 3-85124-516-4.
*Tavernier, Jan (2007). *Iranica in the Achaemenid Period (ca. 550-330 B.C.): Linguistic Study of Old Iranian Proper Names and Loanwords, Attested in Non-Iranian Texts.* Peeters Publishers. ISBN 90-429-1833-0.

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Βλάτκο Βούκοβιτς

Ο **Βλάτκο Βούκοβιτς** (*[[σερβικά]] : Влатко Вуковић*) έζησε τον 14ου αιώνα και ήταν βοεβόδας της Χούμ και ένας από τους καλύτερους στρατιωτικούς διοικητές του βασιλιά Τβέρκο Α΄ της Βοσνίας.

Ήταν γιος του βοεβόδα Βουκ Κόζατσα ο ιδρυτής του πριγκιπικού οίκου των Κόζατσα κι άρχοντα της Χούμ. Ο Βούκοβιτς στις 27 Αυγούστου του 1388 νίκησε τον Οθωμανικό στρατό στην Μάχη της Μπιλέτσα, μάλιστα ο Οθωμανός διοικητής μετά βίας κατάφερε να σώσει τον εαυτό του. Το 1389 ήταν ο διοικητής του Βοσνιακού στρατού που πολέμησε στο πλευρό του πρίγκιπα Λαζάρ Χρεμπελιάνοβιτς στη Μάχη του Κοσσυφοπεδίου εναντίον των Οθωμανών. Ο ίδιος ήταν ένας από τους λίγους διοικητές οι οποίοι επέζησαν μετά τη μάχη.

Πέθανε το 1392 και τάφηκε κοντά στο χωριό Boljuni κοντά στο Σόλατς, στην σημερινή Βοσνία και Ερζεγοβίνη .

## Παραπομπές


## Πηγές
* 

Κατηγορία:Βασίλειο της Βοσνίας
Κατηγορία:Μάχη του Κοσσυφοπεδίου
Βλατκο
Κατηγορία:Σέρβοι στρατιωτικοί
Turbo Pascal

Η **Turbo Pascal** είναι ένα σύστημα ανάπτυξης λογισμικού που περιλαμβάνει ένα μεταγλωττιστή και ένα ολοκληρωμένο περιβάλλον ανάπτυξης για τη γλώσσα προγραμματισμού Pascal.

Ξεκίνησε το 1983 από την εταιρεία Borland και αντικαταστάθηκε από το περιβάλλον γρήγορης ανάπτυξης εφαρμογών Delphi της ίδιας εταιρείας.

Από τα πιο γνωστά συμβατά προγράμματα είναι η Free Pascal και η Visual Pascal.

## Δείγμα κώδικα
Το κλασσικό Hello world program σε Turbo Pascal:

```pascal
program HelloWorld;
begin
  WriteLn('Hello World')
end.
```


Αυτό το πρόγραμμα ζητάει ένα όνομα και το τυπώνει στην οθόνη εκατό φορές:

```pascal
program WriteName;
var
  i    : Integer;        {variable to be used for looping}
  Name : String;         {declares the variable Name as a string}
begin
  Write('Please tell me your name: ');
  ReadLn(Name);          {ReadLn returns the string entered by the user}
  for i := 1 to 100 do
  begin
    WriteLn('Hello ', Name)
  end
end.
```


Κατηγορία:Γλώσσες προγραμματισμού
MTV Unplugged - Live in Athens

Το " **MTV Unplugged - Live in Athens** " είναι ένα διπλό Unplugged Live Album των Scorpions και των Strings From Heaven από την RCA. Κυκλοφόρησε τη Δευτέρα 2 Δεκεμβρίου 2013 παγκόσμια και κυκλοφόρησε στη Γερμανία την Παρασκευή 29 Νοεμβρίου 2013. Είναι μέρος του Rock 'n' Roll Forever Tour.

Είναι μέρος του MTV Unplugged. Οι συναυλίες ήταν στις 11 (η οποία ηχογραφήθηκε και βιντεοσκοπήθηκε για το CD και το DVD), 12 και 14 Σεπτεμβρίου 2013 στην Αθήνα, στο Λυκαβηττό. Κυκλοφορεί επίσης ένα DVD, ένα Blue Ray κι ένας δίσκος βινυλίου. Ακόμη, ένα box set κυκλοφόρησε στη Γερμανία. Το 2014 κυκλοφόρησε κι ένα ακόμη box set με ολόκληρο το tour σε 2 CD. Επίσης, περιλαμβάνει το DVD & ένα bonus CD.

Σε αυτές τις συναυλίες, η μπάντα εκτέλεσε 2 νέα τραγούδια (*Dancing with the Moonlight* & *Rock'n'Roll Band*), 3 νέα σόλο (*Delicate Dance* (Ματίας Γιαμπς) ,*Love is the Awnser* (Ρούντολφ Σένκερ)  & *Follow your Heart*  (Κλάους Μάινε) ), ένα νέο ντουέτο (*Drum - Athenica* (ΠίΤΤι Χέχτ, Τζέιμς Κόττακ) ) και 2 τραγούδια που δεν ερμήνευσαν ποτέ ξανά live (*Passion Rules the Game* & *Born to Touch your Feelings*). Επίσης, συνεργάστηκαν με τη Δήμητρα Κόκκορη στο Born to Touch your Feelings, με την CÄTHE στο In Trance, με τον Γιοάνες Στράτε στο Rock You Like a Hurricane και με τον Μόρτεν Χάρκετ στο Wind of Change.

Οι Scorpions είχαν ξανακάνει ένα unplugged live project στη Λισαβόνα το Φεβρουάριο του 2001 με τον τίτλο *[[Acoustica (Scorpions)|Acoustica]]*.
## Κομμάτια

**CD**

**DVD**

#"Sting in the Tail"
#"Can’t Live Without You"
#"Pictured Life"
#"Speedy’s Coming"
#"Born To Touch Your Feelings" (με τη Δήμητρα Κόκκορη)
#"The Best Is Yet To Come"
#"Dancing With The Moonlight"
#"In Trance" (με την CÄTHE)
#"When You Came Into My Life"
#"Delicate Dance" (Jabs solo)
#"Love Is The Answer" (Schenker solo)
#"Follow Your Heart" (Meine solo)
#"Send Me An Angel"
#"Where The River Flows"
#"Passion Rules The Game"
#"Rock You Like a Hurricane" (με τον Γιοάνες Στράτε)
#"Hit Between The Eyes"
#"Drum - Athenica", PiTTi vs. James (μόνο στο DVD)
#"Rock'n'Roll Band"
#"Blackout"
#"Still Loving You"
#"Big City Nights
#"Wind of Change" (με τον Μόρτεν Χάρκετ)
#"No One Like You"
#"When The Smoke Is Going Down"

## Προσωπικό

* Klaus Meine - τραγούδι, κιθάρα στο *Follow your Heart*
* Rudolf Schenker - κιθάρα, τραγούδι στο *Love is the Awnser*
* Matthias Jabs - κιθάρα
* Paweł Mąciwoda - μπάσο
* James Kottak - ντραμς
* Mikael Nord Andersson - κιθάρα, μαντολίνο
* Martin Hansen - κιθάρα, πιάνο, φυσαρμόνικα
* Ola Hjelm - κιθάρα
* Hans Gardemar - πιάνο, ακορντεόν
* Ingo Powitzer - κιθάρα
* PiTTi Hecht - κρουστά
* Strings From Heaven:

Ειρήνη Σαλενκόβα - βιολί

Ελένη Σαλενκόβα - βιολί

Εύα Μοζύνσκα - βιολί

Κάτια Καμινσκάγια - βιολί

Αλέξανδρος Βοτίνης - βιολιντσέλο

Μαρσέλα Βασσίου - βιολιντσέλο

Λίλια Γιουσουπόβα - βιόλα

Γιώργος Ραφαήλ Γαϊτανός - βιόλα

**Guests**

* Δήμητρα Κόκκορη
* CAETHE
* Johannes Strate
* Morten Harket

## Παραπομπές


Κατηγορία:Δισκογραφία των Scorpions
Κατηγορία:Βίντεο - Άλμπουμ των Scorpions
Γιώργος Αυτιάς

Ο **Γιώργος Αυτιάς** (Σάμος, 25 Ιουλίου 1956) είναι Έλληνας δημοσιογράφος, τηλεπαρουσιαστής και οικονομικός συντάκτης. Είναι εκλεγμένος ευρωβουλευτής με τη Νέα Δημοκρατία (ΕΛΚ), για την περίοδο 2024-2029.

## Βιογραφία
Γεννήθηκε στη Σάμο. Αργότερα η οικογένειά του εγκαταστάθηκε στην Αθήνα, όπου τέλειωσε το σχολείο. Σπούδασε στη Νομική Σχολή του Πανεπιστημίου Αθηνών στο τμήμα Δημοσίου Δικαίου και Πολιτικών Επιστημών. Έχει εργαστεί σε ιδιωτικούς ραδιοφωνικούς και τηλεοπτικούς σταθμούς στην Ελλάδα και έχει συνεργαστεί με αρκετές εφημερίδες και περιοδικά. Το 2000 τιμήθηκε ως «Δημοσιογράφος της χρονιάς» από το Ίδρυμα Μπότση και εν συνεχεία από την Ένωση Ευρωπαίων Δημοσιογράφων, πέντε χρόνια μετά την πρώτη του βράβευση.

Έχει εργαστεί στον τηλεοπτικό σταθμό ΑΝΤ1, κάνοντας οικονομικό ρεπορτάζ και συμμετέχοντας στην εκπομπή του Γιώργου Παπαδάκη "*[[Καλημέρα Ελλάδα]]*". Το 2003 υπέγραψε με τον τηλεοπτικό σταθμό Alpha για την παρουσίαση της πρωινής εκπομπής "*Καλημέρα σας"*. Συνεχίστηκε για έξι χρονιές μέχρι το 2009, όπου το καλοκαίρι του ίδιου έτους υπέγραψε με τον τηλεοπτικό σταθμό ALTER για την παρουσίαση του *Καλημέρα*. Η εκπομπή διέκοψε την προβολή της το 2011 λόγω τού κλεισίματος του σταθμού. Το 2012, για ένα μικρό χρονικό διάστημα, δούλεψε στον κυπριακό εθνικής εμβέλειας τηλεοπτικό σταθμό Extra TV Cyprus.

Το ίδιο έτος, το 2012, υπέγραψε συμβόλαιο με τον τηλεοπτικό σταθμό ΣΚΑΪ, όπου παρουσιάζει την εκπομπή «*Καλημέρα με τον Γιώργο Αυτιά*» κάθε Σαββατοκύριακο.

## Πολιτική
Στις 11 Απριλίου 2024 ανακοινώθηκε η υποψηφιότητά του με τη Νέα Δημοκρατία για τις ευρωεκλογές, κατά τις οποίες εξελέγη ευρωβουλευτής.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες τηλεπαρουσιαστές
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Θόρφιν του Χάμαρ

Ο **Θόρφιν του Χάμαρ** (απεβίωσε το 1285) ήταν Επίσκοπος της Παλαιάς Επισκοπής του Χάμαρ στη μεσαιωνική Νορβηγία.

## Βιογραφία
Ο Θόρφιν γεννήθηκε στο Τρόντχαϊμ της Νορβηγίας, ενώ εικάζεται ότι υπήρξε Κιστερκιανός μοναχός προτού γίνει Επίσκοπος του Χάμαρ. Αν και είναι γνωστά αρκετά από τα έργα του ως Αγίου, ωστόσο, λίγα στοιχεία είναι γνωστά για την πρότερη ζωή του.

Ο Θόρφιν καθώς και αρκετοί άλλοι επίσκοποι της περιοχής διαφώνησαν με τον, εκείνη την εποχή, Βασιλιά Ερρίκο Β΄ της Νορβηγίας αναφορικά με αρκετά θέματα, συμπεριλαμβανομένου του τρόπου ανάδειξης των επισκόπων. Ο Βασιλιάς Ερρίκος έλαβε το ψευδώνυμο "Μισιερέας" λόγω των κάτι παραπάνω από ψυχρών σχέσεών του με την Εκκλησία.

Υπήρχε μια συμφωνία, το Σύμφωνο του Τόνσμπεργκ (*Sættargjerden in Tønsberg*), η οποία είχε υπογραφεί το 1277 μεταξύ του Βασιλιά Μάγκνους ΣΤ΄ της Νορβηγίας και του Γιον Ράουντε, του Αρχιεπισκόπου του Νίνταρος που επικύρωνε ορισμένα προνόμια του κλήρου, την ελευθερία της εκλογής των επισκόπων και παρόμοια ζητήματα. Το 1282, ο Βασιλιάς Ερρίκος ακύρωσε την συγκεκριμένη συμφωνία, και μια οξεία αντιπαράθεση μεταξύ της Εκκλησίας και του κράτους ξεκίνησε, ως συνέπεια της πράξης αυτής. Τελικά, ο Βασιλιάς έθεσε εκτός νόμου τον Αρχιεπίσκοπο Γιον Ράουντε, καθώς και τους δύο σημαντικότερους υποστηρικτές του, τον Επίσκοπο Ανδρέα του Όσλο και τον Επίσκοπο Θόρφιν του Χάμαρ. Ο Επίσκοπος Θόρφιν, μετά από αρκετές περιπέτειες, στις οποίες συμπεριλαμβανόταν και το ναυάγιο του πλοίου του, έφτασε στο Αββαείο του Τερ Ντόεστ (*Abdij Ter Doest*) στο Λίσεβεγκε, κοντά στις Βρυξέλλες, στην Φλαμανδική Περιοχή του Βελγίου. Απεβίωσε εκεί, στις 8 Ιανουαρίου του 1285.

Ο Βάλτερ ντε Μούντα, ένας από τους μοναχούς στο Τερ Ντόεστ εκείνη την περίοδο, έγραψε ένα ποίημα το οποίο επαινούσε τον χαρακτήρα του Θόρφιν. Ο Πατέρας Βάλτερ ενθυμούνταν την παραμονή του Επισκόπου Θόρφιν στο μοναστήρι και την εντύπωση που είχε προκαλέσει με την καλοσύνη του, σε συνδυασμό με την δύναμή του. Η ήπιων τόνων εξωτερική του εμφάνιση έκρυβε την ισχυρή του θέληση απέναντι σε καθετί που θεωρούσε διαβολικό και αθεϊστικό. Ο Πατέρας Βάλτερ έγραψε το ποίημα σχετικά με αυτόν, μετά τον θάνατό του και, στη συνέχεια, το τοποθέτησε πάνω από τον τάφο του.

## Παραπομπές


## Πηγές
*Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.

Κατηγορία:Άγιοι της Ρωμαιοκαθολικής Εκκλησίας
Βράχος του Μονακό

Ο **Βράχος του Μονακό** (γαλλικά: *Rocher de Monaco*) είναι μονόλιθος ύψους 141 μέτρων που βρίσκεται στη μεσογειακή ακτή του Πριγκιπάτου του Μονακό. Δεσπόζει στη Μεσόγειο Θάλασσα και στο λιμάνι.

## Ιστορία

Ο Βράχος υπήρξε στρατηγικής σημασίας στόχος από τις απαρχές της παλιάς Μασσαλιώτικης αποικίας του Μόνοικου, οι οποία πήρε την ονομασία της από τις διάφορες Λιγουριανές φυλές που κατοικούσαν στην περιοχή και πάλευαν για να αποκτήσουν τον έλεγχό του, ενώ, ακόμη και τα παλαιότερα χρόνια, αποτελούσε οχυρή θέση και τους προγόνους του ανθρώπου. Ο Βράχος του Μονακό ήταν, επίσης, η πρώτη κατάκτηση της δυναστείας των Γκριμάλντι, τους μονάρχες του κράτους για περισσότερα από 700 χρόνια, κράτος το οποίο ιδρύθηκε όταν ο Γουέλφος Φραγκίσκος Γκριμάλντι μεταμφιέστηκε σε Φραγκισκανό μοναχό, ώστε να καταφέρει να εισέλθει στην πόλη και, στη συνέχεια, να ανοίξει τις πύλες στους στρατιώτες του που περίμεναν.

## Σήμερα

Σήμερα ο Βράχος βρίσκεται στην παλαιότερη των τεσσάρων συνοικιών του Μονακό, την Πόλη του Μονακό, στην οποία βρίσκεται και η Παλιά Πόλη, το αρχαιότερο τμήμα της πόλης. Επίσης, δεν βρίσκεται σε ιδιαίτερα μεγάλη απόσταση από το Πριγκιπικό Παλάτι του Μονακό (γαλ:*Le Palais Princier*), το οποίο και αποτελεί κατοικία του νυν μονάρχη, Αλβέρτου Β΄ και της Πριγκιπικής Οικογένειας, τον Καθεδρικό Ναό, καθώς και το Ωκεανογραφικό Μουσείο του Μονακό. Ο Βράχος του Μονακό αποτελεί δημοφιλή προορισμό, όπου τουρίστες έρχονται να δουν τη θέα ή την αλλαγή φρουράς των φυλάκων του Πριγκιπικού Παλατιού.

## Παραπομπές


Κατηγορία:Γεωγραφία του Μονακό
Ιωάννης Δεληγιαννάκης

Ο **Ιωάννης Δεληγιαννάκης** (1890-1983), του Χρήστου, ήταν Έλληνας γιατρός, που χρημάτισε βουλευτής Θεσσαλονίκης το 1956 - 1958.

## Βιογραφία
Γεννήθηκε στην Περίσταση Θράκης και έμαθε τα πρώτα του γράμματα στη Μεγάλη του Γένους Σχολή στην Κωνσταντινούπολη. Εν συνεχεία ακολούθησε σπουδές Ιατρικής στο Πανεπιστήμιο της Αθήνας και στο Πανεπιστήμιο των Παρισίων. Ειδικεύτηκε στη γυναικολογία. Από το 1920 και για 2 χρόνια ήταν γιατρός στην Πόλη και αργότερα άνοιξε δική του κλινική στη Θεσσαλονίκη. Εργάστηκε στο Δημοτικό Νοσοκομείο της συμπρωτεύουσας. Ήταν πρόεδρος του εθνικού Ιδρύματος "Αριστοτέλης" και από το 1946 και για μία δεκαετία πρόεδρος του Δ.Σ. του ΠΙΚΠΑ.

Το 1946 έγινε μέλος της Εταιρείας Μακεδονικών Σπουδών.

Πολιτεύτηκε εκεί με την ΕΡΕ και στις εκλογές του 1956 εξελέγη βουλευτής Θεσσαλονίκης με 4.714 ψήφους. 

Απεβίωσε σε ηλικία 93 ετών στις 27 Σεπτεμβρίου 1983 και κηδεύτηκε από τον ιερό ναό Αγίου Γεωργίου Σταυρού Ημαθίας. Ήταν παντρεμένος με τη Νίτσα Δεληγιαννάκη και είχαν δύο κόρες.

## Πηγές
*Βιογραφία στο δικτυακό τόπο της Εταιρείας Μακεδονικών Σπουδών.

## Παραπομπές


Κατηγορία:Βουλευτές Θεσσαλονίκης
Κατηγορία:Έλληνες ιατροί του 20ού αιώνα
Κατηγορία:Βουλευτές εκλεγμένοι με την ΕΡΕ